Kaqutsuçi

, həmçinin Kaqutsuçi-no kami (), Hi-no kaqutsuçi () və ya Homusuni () — Yaponiya mifologiyasında od kamisi. "Kaqutsuçi" adı ateci prinsipi ilə, yəni heroqliflərin mənalarına yox, səslənməsinə əsaslanaraq yazılmışdır.

 Mifologiya 

Rəvayətə görə, Kaqutsuçi doğulduğu anda onun alovları anası İzanamini yandırmış və o, həmin zədələrdən ölmüşdür. Dərin kədərə qapılan atası İzanaqi Ame-no Ohabari () adlı qılıncla oğlunun başını kəsmiş və bədənini səkkiz hissəyə bölmüşdür. Bu hissələr sonradan səkkiz vulkana çevrilmişdir. İzanaqinin qılıncından damlayan Kaqutsuçinin qanından isə bir sıra tanrılar, o cümlədən dəniz tanrısı Vatatsumi və yağış tanrısı Kuraokami yaranmışdır.Atson W.G. Shinto: The Way of the Gods 2004.стр.92.Kessinger Publishing ISBN 978-1417948727

Kaqutsuçinin doğuluşu Yaponiya mifologiyasında dünyanın yaradılış dövrünün sonunu və canlı varlıqlar üçün ölümün başlanğıcını simvolizə edir. Mifi əhatə edən "Enqişiki" mənbəsinə əsasən, İzanaminin əzabları zamanı ona su gətirən tanrıça Micuhame məsləhət görür ki, əgər Kaqutsuçi qəddarlaşarsa, onu sakitləşdirmək lazımdır. Bu əfsanə ənənəvi yanğınsöndürmə vasitələrinə — su daşımaq üçün balqabaqlara, nəm gildən istifadə və yanğını söndürmək üçün qamışdan hazırlanan alətlərə istinadlar ehtiva edir.

 İbadət 

Kaqutsuçi Yaponiyada od və dəmirçilik sənətinin tanrısı kimi sitayiş olunur. Ona Sizuoka prefekturasının Hamamatsu şəhərində yerləşən Akiba məbədində, həmçinin Kiotonun yaxınlığında yerləşən Ukyo-ku rayonundakı Ataqo məbədində — bu kultun əsas mərkəzi hesab edilən yerdəJordan Michael.Dictionary of gods and goddesses.стр.127.2004.New York. Infobase Publishing  ISBN 0-8160-5923-3 və Şimane prefekturasının Yasuqi şəhərindəki Odaki məbədində qurbanlar təqdim edilir. Keçmişdə Kaqutsuçi kultu son dərəcə güclü olmuş, yaponlar bu tanrıdan qorxmuş və onu yanğınlardan müdafiə üçün dua etmişdilər.Jeremy Roberts.Japanese Mythology A to Z.2010. New York.Chelsea House  ISBN 978-1-60413-435-3Ashkenazi Michael.Handbook of Japanese mythology.стр.186.2002.Santa Barbara, California.ABC-CLIO, Inc.  ISBN 1-57607-467-6 Müasir dövrdə bu ənənədən yalnız yeni ilin əvvəlində qeyd edilən Hi-matsuri adlı bayram qalmışdır. Həmin mərasim zamanı inanclılar məbəddə rahib tərəfindən alovlandırılan müqəddəs oddan götürülmüş məşəlləri evlərinə aparırlar.

 İstinadlar 

Kateqoriya:Yaponiya tanrıları